**“EGLĪTES MEŽS” KAUSS FUTBOLĀ 2022**

**NOLIKUMS**

1. **Čempionāta mērķis:**
	1. Noskaidrot Vidzemes reģiona stiprāko komandu minifutbolā;
	2. Popularizēt futbolu Valmieras novadā;
	3. Veicināt aktīvu dzīvesveidu kā vislabāko brīvā laika pavadīšanas veidu.
2. **Laiks un vieta:**
	1. “Eglītes mežs” kauss futbolā 2022 (turpmāk tekstā – sacensībām) notiks 2022. gada 23. jūlijā no plkst. 10:00 Mazsalacas vidusskolas stadionā, Parka iela 30, Mazsalacā, Valmieras novadā.
3. **Vadība:**
	1. Sacensības organizē futbola komanda “Eglītes mežs”, atbalstītāji Valmieras novada pašvaldību reģ. Nr.LV90000043403, SIA “Eglītes mežs” reģ. Nr. 44101002571, SIA “ErenPlays” reģ. Nr. 40203329963, SIA “Ēdiendaris” reģ. Nr. 44103123780, SIA “X CENTRS” reģ. Nr. 54102007101 un SIA “R plus” reģ. Nr. 44103057413.
	2. Par sacensību organizēšanu atbildīgā persona futbola komandas “Eglītes mežs” pārstāvis Druvis Ruciņš, 28446083.
	3. Spēles tiesā organizatoru izvēlēti tiesneši. Komandu lūgumus par tiesnešu maiņu uz nozīmēto spēli – nepieņem. Tiesneša lēmums ir galīgs, un to nevar apstrīdēt ne spēlētāji, ne komandu pilnvarotās personas.
4. **Dalībnieki:**
	1. Startē ikviens interesents atbilstoši savām spējām un sagatavotībai;
	2. Komanda turnīram var pieteikt ne mazāk kā 6 spēlētājus un ne vairāk kā 10 spēlētājus;
	3. Spēlētājs turnīra laikā drīkst spēlēt un būt pieteikumā tikai vienā komandā.
5. **Pieteikumi:**
	1. Komanda jāpiesaka līdz 2022. gada 21. jūlijam, sūtot SMS 28446083.
	2. Pirms komandas pirmās spēles, komandas spēlētājiem jāaizpilda rakstisks pieteikums, kurā jāuzrāda spēlētāja vārds, uzvārds, dzimšanas dati un paraksts par veselības stāvokli, kā arī komandas kapteiņa tālrunis saziņai un paraksts.
	3. Parakstot pieteikumu, dalībnieki piekrīt “Eglītes mežs” kauss futbolā 2022 nolikumam un uzņemas pilnu atbildību par savu veselības stāvokli.
6. **Dalības maksa:**
	1. Dalības maksa sacensībās ir EUR 20.00;
	2. Dalības maksas ietilpst – tiesnešu nodrošināšana.
7. **Sacensību noteikumi**:
	1. Sacensības tiek rīkotas atbilstoši FIFA futbola spēles noteikumiem.
	2. Maiņu skaits – neierobežots.
	3. Spēlētāju maiņas var veikt, neapstādinot spēli. Maiņas laikā abiem spēlētājiem jānomainās savā laukuma pusē uz sānu līnijas. Ja komandai uz laukuma ir vairāk spēlētāju nekā noteiktais spēlētāju skaits, liekais spēlētājs saņem dzelteno kartīti.
	4. Spēlē izmanto 5. izmēra futbola bumbu.
	5. Spēles ilgums atkarīgs no komandu skaita sacensībās.
	6. Ja spēlētājs vienā spēlē saņem divas dzeltenās kartītes vai uzreiz sarkano kartīti, tad spēlētājs tiek noraidīts no laukuma, un spēlētājam ir jāizlaiž nākamā spēle.
	7. Ja izslēgšanās spēles beidzās ar neizšķirtu tiek izpildīti (8 m) soda sitieni. Soda sitienus izpilda trīs spēlētāji no katras komandas. Pēc ceturtā soda sitiena var atkārtoties soda sitienu izpildītāji.
	8. Spēles formāts: uz laukuma 5 + 1.
	9. Izspēles kārtība būs atkarīga no pieteikušos dalībnieku skaita un tiks noteikta sacensību dienā.
8. **Uzvarētāju noteikšana turnīrā:**
	1. Vietas nosaka pēc lielākās izcīnīto punktu summas. Par uzvaru 3 p., neizšķirtu 1 p., zaudējumu 0 p.
	2. Gadījumā, ja divām komandām ir vienāds punktu skaits, tad skatās:
		1. savstarpējo spēli;
		2. vārtu starpību visās spēlēs;
		3. vairāk uzvaru visās spēlē.
	3. Gadījumā, ja vairāk kā divām komandām ir vienāds punktu skaits, augstāku vietu ieņem komanda, kurai ir:
		1. labākā vārtu starpība visās spēlēs;
		2. lielāks vārtu guvums visās spēlēs;
		3. vairāk uzvaru visās spēlēs.
9. **Apbalvošana:**
	1. Apbalvo trīs labākās komandas ar medaļā un kausiem.
	2. Sacensību organizatori pasniegs specbalvas - „Labākais uzbrucējs”, „Labākais aizsargs”, „Labākais vārtsargs”.
	3. Sacensību 1. vietas ieguvēji iegūst “Eglītes mežs” ceļojošo kausu, kuru patur īpašumā līdz nākamā gada sacensībām.
10. **Disciplinārsodi:**
	1. Par rupjiem disciplīnas pārkāpumiem (lamāšanās uz tiesnesi, draudu izteikšana, tīša sišana citiem spēlētājiem, tiesnesim vai līdzjutējiem, alkohola lietošana spēles laikā u.tml.) spēlētājam un komandas oficālajām personām var tikt piemērots disciplinārsods.
	2. Diskvalifikācija uz atsevišķām spēlēm:
		1. diskvalifikācija uz visu turnīru;
	3. Spēļu norises vietās kategoriski aizliegts ienest un lietot alkoholiskos dzērienus un citus apreibinošos līdzekļus. Šī noteikuma pārkāpšana var būt par iemeslu disciplinārsodu piemērošanai komandai, kā arī citām LR likumdošanā paredzētajām sankcijām.
11. **Īpašie noteikumi:**
	1. Katrs sacensību dalībnieks, piesakoties sacensībām, apliecina, ka uzņemas pilnu atbildību par savu veselības stāvokli.
	2. Dalībnieku un citu sacensību norisē iesaistīto personu pienākums ir ievērot sacensību organizatoru norādījumus, vispārīgos sabiedriskās kārtības, drošības noteikumus un spēkā esošos normatīvos aktus.
	3. Par nepilngadīgu dalībnieku veselības aprūpi, regulāru veselības pārbaužu veikšanu, veselības un dzīvības apdrošināšanu ir atbildīgi vecāki (personas, kas īsteno aizgādniecības tiesības) un attiecīgo klubu, komandu vadītāji.
	4. Dalībnieki un viņu līdzjutēji ir informēti un neiebilst, ka sacensību laikā viņi tiek fotografēti, un ka pastāv iespējamība, ka fotoattēli tiks izmantoti sporta un pasākuma publicitātes aktivitātēs.